Ауыл биләмәһе территорияһындағы иң ҙур йылға — Ағиҙел йылғаны, унда ташҡын ваҡыты 50-60 көн тирәһе дауам итә. Май аҙағында йылға тыныслана, әммә ямғыр күп яуған йылдарҙа йәй урталарында ла һыуҙың күтәрелеүе ихтимал. Ағиҙелде тулыландырыусы төп сығанаҡ — ҡар һыуҙары. Яҙғыһын һыуҙың 70-75 проценты, йәйен 20 проценты һәм ҡышын 10 проценты ағып китә. Ноябрҙең икесе ун көнлөгөндә Ағиҙелдә боҙ урынлаша һәм уртаса 145 көн тирәһе дауам итә, боҙ иң күп тигәндә 175 көн, уртаса 150 көн тора. Мартта боҙ ҡалынлығы 55-75 см-ға етә, ә бик ҡаты һыуыҡтар булған йылда хатта 120 сантиметрға еткән саҡтары ла була. Йылға март аҙағында- апрель башында боҙҙан әрселә, боҙ 3-27 көн тирәһе арауыҡта китә. Химик составы буйынса Ағиҙелдең һыуы гидрокарбонат класына ҡарай. Һыу объекттары иҡтисад тармаҡтарын һәм халыҡты һыу менән тәьмин итеүсе төп сығанаҡ.